കൃഷികര്ണ പദ്ധതി ഉദ്ഘാടനം ഇന്ന് ചേര്ത്തലയില് ചേര്ത്തല: സ്റ്റേറ്റ് അഗ്രി ഹോര്ട്ടി സൊസൈറ്റിയും സസ്റ്റൈനബിള് ഫൗണ്ടേഷനും ചേര്ന്ന് നടപ്പാക്കുന്ന കൃഷികര്ണ പദ്ധതിയുടെ സംസ്ഥാനതല ഉദ്ഘാടനം ഇന്ന് ചേര്ത്തലയില് നടക്കും. രാവിലെ 10ന് ചേര്ത്തല പ്രസ് ക്ലബ് ഹാളില് മന്ത്റി പി. പ്രസാദ് ഉദ്ഘാടനം ചെയ്യും. കൂടുതല് കാര്ഷിക സംരംഭകരെ സൃഷ്ടിച്ച് പഴം, പച്ചക്കറി ഉത്പാദനത്തില് സുസ്ഥിരതയും സ്വയംപര്യാപ്തതയും കൈവരിക്കുകയാണ് പദ്ധതിയുടെ ലക്ഷ്യം. തദ്ദേശസ്ഥാപനങ്ങള്, സര്ക്കാര് ഏജന്സികള്, സഹകരണ സ്ഥാപനങ്ങള്, സ്വാശ്രയ സംഘങ്ങള്, കാര്ഷിക ഗ്രൂപ്പുകള്, വ്യക്തികള് തുടങ്ങിയവയിലൂടെയാണ് പദ്ധതി നിര്വഹണം. സംരംഭകരെ കണ്ടെത്താന് സംസ്ഥാന വ്യാപകമായി ശില്പശാല ഒരുക്കും. വനിതകള്ക്ക് പ്രാമുഖ്യം നല്കും.